Arne Holtesmo

Arne Martini Holtesmo (1888–1962) var en norsk politiker (Ap) og jernbanemann.

Arne Holtesmo begynte i NSB i 1905, først som ekstrabetjent, senere som stasjonsbetjent, vognskriver og sporskifter. Lengst tjenestetid hadde han ved Stjørdal stasjon. Han ble stasjonsformann i 1950.Minneord i Trønder-Avisa og Stjørdalens Blad 13. og 14. mars 1962.

Han var medlem av Frol kommunestyre og formannskap 1927–1930, så medlem av Stjørdal kommunestyre 1934–1941 og 1945–1951 og Stjørdals ordfører 1946–1951. Han var også medlem av skolestyret og ordfører i representantskapet for Stjørdalshalsen brann- og bygningskommune.

Han vokste opp på Skogn som sønn av gårdbruker Johan Kristensen Holtesmo og Karen Birgitte Olsdatter, som begge kom fra Verdal. Han giftet seg i 1910 med Johanne Stokmo fra Stjørdal.

 Referanser 

Kategori:Ordførere i Stjørdal
Kategori:Ap-ordførere i Nord-Trøndelag
Kategori:Personer tilknyttet Norges Statsbaner
Kategori:Personer fra Levanger kommune